རིགས་ཁ་ཤས་དཔེར་ན་སློབ་དཔོན་དབྱིག་གཉེན་གྱིས་མངོན་པ་མཛོད་མཛད་དེ་བསམ་གྱིས་མི་ཁྱབ་པ་ཞིག་ཡོད་ཀྱང་མཛོད་ཀྱི་འཇིག་རྟེན་ཁམས་ལེ་ཞེས་ལེའུ་གསུམ་པའི་ནང་འཇིག་རྟེན་གྱི་ཁམས་ཤིག་གསུངས་ཡོད།དེ་ཉིད་སྐབས་རེ་རང་གི་བསམ་བློའི་ནང་ལ་དེ་ལྟར་མ་གསུངས་ན་ཨང་བསམ་པ་དེ་འདྲ་དྲན་གྱི་འདུགམངོན་པ་མཛོད་ལྟར་རྒྱ་གར་མཁས་པ་གཞན་ཞིག་གིས་མཛད་པ་ཞིག་ཡོད་ཅེས་བཤད་ཀྱི་འདུག་ཅིང་དེའི་ནང་ཕུང་ཁམས་སྐྱེ་མཆེད་ཀྱིས་མཚོན་པའི་དབང་པོ་དང༌།ལས་དང༌།སེམས་སེམས་བྱུང་སོགས་པ་དེ་དག་ཆ་ཚང་ཡོད་ཅིང་འཇིག་རྟེན་ཁམས་ལེ་དེ་མེད་སྐད།འཇིག་རྟེན་ཁམས་ལེ་དེ་ཉིད་དབྱིག་གཉེན་གྱིས་སྣོན་མ་བཅུག་གནང་མཛད་པ་རེད་ཅེས་ཟེར།སྣོན་མ་བཅུག་པ་དེ་ཡག་ཏུ་མ་ཕྱིན་པར་སྡུག་ཏུ་ཕྱིན་པའི་བཟོ་འདྲ་འདུགཡིན་ན་ཡང་ཐལ་ཆ་གང་ཡང་མི་འདུགགང་ལགས་ཤེ་ན།ནང་པ་སངས་རྒྱས་པའི་གཞུང་གི་ནང་བཅོམ་ལྡན་འདས་རང་ཉིད་ཀྱིས་ང་ཚོར་ཐོབ་ཐང་དང་མཚུངས་པར་གང་ཞིག་གནང་ཡོད་དམ་ཞེ་ན།